**7.pielikums**

**Vispārīgā vienošanās Nr. 2018/\_\_\_\_\_**

Iepirkuma **„****Specializēto darbnīcu pakalpojuma sniegšana personām ar garīga rakstura traucējumiem darbspējīgā vecumā nodrošināšana**”

(iepirkuma identifikācijas Nr. SNP 2018/03/AK)

*(PROJEKTS)*

Siguldā, 2018.gada \_\_\_\_\_\_\_\_\_\_\_\_

**Siguldas novada pašvaldība**, reģistrācijas Nr.90000048152, juridiskā adrese Pils iela 16, Sigulda, LV-2150 (turpmāk –Pasūtītājs), tās izpilddirektores Jeļenas Zarandijas personā, kura rīkojas pamatojoties uz 2017.gada 10.augusta Siguldas novada pašvaldības domes saistošajiem noteikumiem Nr.20 „Siguldas novada pašvaldības nolikums” (prot. Nr.14, §1),  no vienas puses,

un

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** reģistrācijas Nr.\_\_\_\_\_\_\_, juridiskā adrese \_\_\_\_\_, (turpmāk – Pakalpojuma sniedzējs), kuru saskaņā ar Statūtiem pārstāv tās \_\_\_\_\_\_\_\_\_\_\_, no otras puses,

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** reģistrācijas Nr.\_\_\_\_\_\_\_, juridiskā adrese \_\_\_\_\_, (turpmāk – Pakalpojuma sniedzējs), kuru saskaņā ar Statūtiem pārstāv tās \_\_\_\_\_\_\_\_\_\_\_, no otras puses,

….*vispārīgā vienošanās norāda visus pretendentus ar kuriem slēgs vispārīgo vienošanos*

turpmāk katrs atsevišķi saukts – Puse, bet visi kopā saukti – Puses, saskaņā ar likumu „Par pašvaldībām”, Sociālo pakalpojumu un sociālās palīdzības likumu, kā arī iepirkumā „Specializēto darbnīcu pakalpojuma sniegšana personām ar garīga rakstura traucējumiem darbspējīgā vecumā nodrošināšana” ar identifikācijas Nr. SNP 2018/03/AK (turpmāk – Iepirkums) iesniegtajiem piedāvājumiem un rezultātu, noslēdz šādu vispārīgo vienošanos (turpmāk – Vispārīgā vienošanās):

**1. Vispārīgās vienošanās priekšmets**

1.1. Pasūtītājs pērk no Pakalpojuma sniedzējiem specializētās darbnīcas pakalpojumu personām ar garīga rakstura traucējumiem darbspējīgā vecumā (turpmāk – Pakalpojums) saskaņā ar Tehnisko specifikāciju (1.pielikums). Personas ar garīga rakstura traucējumiem darbspējīgā vecumā (turpmāk - Klienti).

1.2. Pakalpojuma sniedzēji nodrošina Pakalpojumu līdz 18 personām dienā saskaņā ar Siguldas novada pašvaldības Sociālā dienesta izsniegtu nosūtījumu sociālā pakalpojuma saņemšanai.

1.3. Klients vai klienta likumīgais pārstāvis pēc saviem ieskatiem izvēlēsies konkrētu Vispārīgās vienošanās dalībnieku pie kura saņemt Pakalpojumu.

1.4. Pakalpojuma sniedzējs nodrošina Pakalpojumu:

1.4.1. \_\_\_\_\_\_(institūcijas nosaukums un adrese)\_\_\_\_\_\_\_\_\_\_\_\_\_;

1.4.2. \_\_\_\_\_\_(institūcijas nosaukums un adrese)\_\_\_\_\_\_\_\_\_\_\_\_;

1.4.3.……. *vispārīgā vienošanās norāda visu pretendentu ar kuriem slēgs vispārīgo vienošanos (institūcijas nosaukums un adrese)\_\_\_\_\_\_\_\_\_\_\_\_;*

Ar katru personu, kas izvēlējusies saņemt Pakalpojumu, Pakalpojuma sniedzējs noslēdz atsevišķu līgumu, atbilstoši līguma projektam Vispārīgās vienošanās 2.pielikumā.

1.5. Pakalpojums tiek sniegts no 2018.gada \_\_.\_\_\_\_\_\_\_\_\_ līdz 201\_\_.gada \_\_.\_\_\_\_\_\_\_\_\_\_\_\_.

 **2. Vispārīgās vienošanās darbības termiņš**

Vispārīgā vienošanās stājas spēkā ar tās visu Pušu parakstīšanas brīdi un ir spēkā līdz Pušu saistību pilnīgai izpildei.

 **3. Maksa par Pakalpojumu**

3.1. Maksā par Pakalpojumu tiek iekļautas visas Pakalpojuma sniedzēja darbības, lai sniegtu Pakalpojumu Vispārīgās vienošanās noteiktajā kvalitātē un apmērā.

3.2. Maksa par Pakalpojumu atbilstoši faktiski sniegtajam Pakalpojumam līdz 201\_\_.gada \_\_\_.\_\_\_\_\_\_\_, nepārsniedzot Vispārīgās vienošanās kopējās summas apjomu, t.i., 138 000,00 EUR (viens simts trīsdesmit astoņi tūkstoši euro un 00 centi), atbilstoši Pievienotās vērtības nodokļa likuma 52.panta pirmās daļas 9.punktam pakalpojumu ar pievienotās vērtības nodokli neapliek.

3.3. Maksa par vienu personu dienā nepārsniedz 10,22 EUR (desmit euro un 22 centi), atbilstoši Pievienotās vērtības nodokļa likuma 52.panta pirmās daļas 9.punktam pakalpojumu ar pievienotās vērtības nodokli neapliek.

3.4. Pakalpojuma sniedzēja\_\_\_\_\_\_\_\_\_\_\_\_\_\_\_\_\_\_ maksa par vienu personu dienā \_\_\_\_\_\_\_ EUR (\_\_\_\_\_\_\_\_\_ euro un \_\_\_ centi), atbilstoši Pievienotās vērtības nodokļa likuma 52.panta pirmās daļas 9.punktam pakalpojumu ar pievienotās vērtības nodokli neapliek.

3.5. Pakalpojuma sniedzēja\_\_\_\_\_\_\_\_\_\_\_\_\_\_\_\_\_\_ maksa par vienu personu dienā \_\_\_\_\_\_\_ EUR (\_\_\_\_\_\_\_\_\_ euro un \_\_\_ centi), atbilstoši Pievienotās vērtības nodokļa likuma 52.panta pirmās daļas 9.punktam pakalpojumu ar pievienotās vērtības nodokli neapliek.

3.6….*vispārīgā vienošanās norāda visu pretendentu ar kuriem slēgs vispārīgo vienošanos piedāvāto maksu par vienu personu dienā*

**4. Norēķinu kārtība**

* 1. Maksā par Pakalpojumu iekļautas visas Pakalpojuma sniedzēja izmaksas, lai nodrošinātu pakalpojumu Klientam Vispārīgās Vienošanās noteiktajā kvalitātē un apmērā.
	2. Pakalpojuma sniedzējs līdz katra nākamā mēneša 10.datumam Vispārīgās vienošanās 11.5.apakšpunktā minētai kontaktpersonai iesniedz rēķinu un pielikumā Pakalpojuma atskaiti (atbilstoši 3. pielikumam) par klientu plūsmu un sniegto pakalpojumu (turpmāk – Atskaite).
	3. Samaksa par Vispārīgās vienošanās paredzēto Pakalpojumu sniegšanu tiks veikta par katru kalendāro mēnesi atsevišķi, atbilstoši sniegto Pakalpojumu dienu skaitam mēnesī.
	4. Samaksa par katru kalendāro mēnesi tiek pārskaitīta 10 (desmit) darba dienu laikā no Atskaites par katru kalendāro mēnesi Pasūtītāja un attiecīgā Pakalpojumu sniedzēja parakstīšanas un attiecīga Pakalpojumu sniedzēja atbilstoši normatīvajiem aktiem sagatavota rēķina saņemšanas, iesniedzot iepriekš minētos dokumentus gan papīra formātā Vispārīgās vienošanās 11.5.apakšpunktā minētajai kontaktpersonai, gan nosūtot tos elektroniski uz e-pasta adresi: rekini@sigulda.lv.
	5. Pasūtītājs samaksā Pakalpojuma sniedzējam attiecināmās izmaksas par telpu nomu saskaņā ar 2017.gada 21.decembra Siguldas novada pašvaldības domes lēmumu “Par attiecināmajām pakalpojuma izmaksām” (Nr.21, §4) (4.pielikums). Gadījumā, ja Pakalpojuma nodrošināšanai tiek izmantotas telpas ar mazāku plātību nekā lēmumā norādītā maksimālā telpu platība, Pasūtītājs veic samaksu par Pakalpojuma sniegšanai faktiski izmantojamajām telpām. Pakalpojuma sniedzējs vienu reizi mēnesī kopā ar Vispārīgās vienošanās 4.2.punktā minēto rēķinu iesniedz rēķinu par izmantotajām telpām Pakalpojuma sniegšanai.

**5. Pušu pienākumi**

5.1.Pasūtītāja pienākumi:

5.1.1. veikt apmaksu par sniegto Pakalpojumu Vispārīgās vienošanās noteiktajā termiņā un apmērā;

5.1.2. pēc rakstiska pieprasījuma sniegt Pakalpojuma sniedzējam metodiskus skaidrojumus;

5.1.3. informēt Pakalpojuma sniedzēju par sniegtā Pakalpojuma neatbilstību Vispārīgās vienošanās un normatīvajos aktos noteiktajiem kvalitātes kritērijiem.

5.2. Pakalpojuma sniedzēja pienākumi:

5.2.1. sniegt Pakalpojumu atbilstoši normatīvajos aktos un Vispārīgās vienošanās noteiktajām prasībām Pakalpojuma apjomam un kvalitātei;

5.2.2. saskaņā ar Vispārīgo vienošanos piešķirto finansējumu izmantot Pakalpojuma nodrošināšanai;

5.2.3. Vispārīgās vienošanās noteiktajā kārtībā un termiņā iesniegt Pakalpojuma samaksu pamatojošus dokumentus;

5.2.4. nodrošināt Pasūtītāja pārstāvjiem iespēju netraucēti veikt Pakalpojuma kvalitātes, apjoma, grāmatvedības uzskaites un piešķirto finanšu līdzekļu izlietojuma kontroli;

5.2.5. nekavējoties rakstiski informēt Pasūtīju (t.sk. Siguldas novada pašvaldības Sociālodienestu) par neiespējamību vai paredzamo nespēju sniegt Pakalpojumu;

5.2.6. veikt Pakalpojuma saņēmēju uzskaiti;

5.2.7. iespēju robežās izzināt Klientu sociālo situāciju un nepieciešamības gadījumā sniegt šo informāciju Siguldas novada pašvaldības Sociālajam dienestam;

5.2.8. nodrošināt nepārtrauktu informācijas aktualizāciju par Pakalpojuma sniedzēja klientu vietu skaitu aizpildījumu, iesniegt Siguldas novada pašvaldības Sociālajam dienestam pārskatu par Pakalpojuma sniegšanu reizi 6 (sešos) mēnešos;

5.2.9. nodrošināt katra klienta sociālās funkcionēšanas novērtējumu, klientam uzsākot saņemt Pakalpojumu un atkārtoti to veikt ne retāk kā reizi pusgadā, t.sk. norādot sociālās funkcionēšanas dinamiku salīdzinājumā ar iepriekš veikto novērtējumu;

5.2.10. pēc Siguldas novada pašvaldības Sociālā dienesta pieprasījuma, sagatavot un iesniegt Siguldas novada pašvaldības Sociālajam dienestam katra Pakalpojuma sniegšanas pusgada atskaiti un gada pārskatu par klientu sociālās funkcionēšanas novērtēšanu;

5.2.11. 3 (trīs) darba dienu laikā informēt Siguldas novada pašvaldības Sociālo dienestu par izmaiņām, kas attiecas uz Pakalpojuma īstenošanu (speciālistu un pakalpojumu pieejamība, problēmsituācijas, jaunas aktivitātes u.tml.);

5.2.12. pirms jebkādas publicitātes masu medijos sazināties ar Siguldas novada pašvaldības Sociālā dienesta vadītāju Kristīni Freibergu, tālr. Nr. 67800966, e-pasta adrese: kristine.freiberga@sigulda.lv .

**6. Pušu tiesības**

6.1.Pasūtītāja tiesības:

6.1.1. saņemt pilnīgu, patiesu un saprotamu informāciju par izlietotajiem finanšu līdzekļiem;

6.1.2.veikt grāmatvedības uzskaites kontroli;

6.1.3.veikt sniegtā Pakalpojuma pārbaudi saskaņā ar normatīvajiem aktiem un Vispārīgās vienošanās nosacījumiem;

6.1.4.pieprasīt Pakalpojuma sniedzējam nomainīt pakalpojuma sniegšanā piesaistītos speciālistus.

6.2. Pakalpojuma sniedzēja tiesības:

6.2.1. pieprasīt un saņemt no Siguldas novada pašvaldības Sociālā dienesta informāciju un skaidrojumus ar Pakalpojuma sniegšanu saistītu jautājumu risināšanai;

6.2.2. saņemt Vispārīgajā vienošanās noteikto atlīdzību par sniegto Pakalpojumu;

6.2.3. mainīt iepirkuma piedāvājumā norādītos speciālistus pret līdzvērtīgas kvalitātes un pieredzes speciālistiem, to rakstveidā saskaņojot ar Siguldas novada pašvaldības Sociālo dienestu.

 **7. Pušu atbildība un Vispārīgās vienošanās laušana**

7.1. Ja Puse nepilda savas saistības, pilda tās nepienācīgi, tad Puse, kura pie tā vainojama, sedz visus otrai Pusei radušos tiešos zaudējumus.

7.2. Puses ir atbildīgas par Vispārīgās vienošanās nepildīšanu vai nepienācīgu tā pildīšanu, kā arī par otrai Pusei nodarītajiem zaudējumiem, ja tie radušies vienas Puses vai tā darbinieku darbības vai bezdarbības, kā arī rupjas neuzmanības, ļauna nolūka izdarīto darbību vai nolaidības rezultātā. Vainīgā Puse atlīdzina otrai pusei radušos zaudējumus.

7.3. Ja Pakalpojuma sniedzējs pārkāpis Vispārīgās vienošanās vai normatīvo aktu nosacījumus un tas radījis kaitējumu Klientiem, Pakalpojuma sniedzējam ir pienākums segt visus Klientam radušos zaudējumus.

7.4.Par Pakalpojuma sniegšanu neatbilstoši Vispārīgajā vienošanās, Tehniskajā specifikācijā/piedāvājumā (5.pielikums) noteiktajam, ja to konstatējis Pasūtītājs un sastādījis aktu par konstatēto pārkāpumu, var tikt piemērots līgumsods EUR 200 (divi simti euro) apmērā par katru konstatēto pārkāpumu. Līgumsoda samaksa neatbrīvo Pakalpojuma sniedzēju no pienākumu izpildes.

7.5. Ja Pasūtītājs, veicot Vispārīgās vienošanās 5.2.4.apakšpunktā minēto finanšu līdzekļu kontroli, konstatē neatbilstību starp faktisko un Vispārīgajā vienošanās minētajās atskaitēs norādīto pakalpojuma apjomu, Pakalpojuma sniedzējs 10 (desmit) darba dienu laikā atmaksā Pasūtītājam neatbilstoši aprēķināto un Pasūtītāja apmaksāto summu vai Pasūtītājs samazina nākošā rēķina apmaksu neatbilstoši izlietoto līdzekļu apmērā.

7.6. Pasūtītājam ir tiesības pieprasīt Pakalpojuma sniedzējam līgumsodu 0,5% (nulle, komats, piecu procentu) apmērā no maksas par Pakalpojumu mēnesī par katru kavējuma dienu, bet ne vairāk kā 10% (desmit procentus) no mēneša vidējās maksas par Pakalpojumu, ja Pakalpojuma sniedzējs Vispārīgās vienošanās 7.5.punktā noteiktajā termiņā neatmaksā Pasūtītājam neizlietotos finanšu līdzekļus.

7.7. Pakalpojuma sniedzējs var piemērot līgumsodu 0.5% (nulle, komats, piecu procentu) apmērā no termiņā nesamaksātās summas par katru kavējuma dienu, bet ne vairāk kā 10% no termiņā nesamaksātās summas, ja Pasūtītājs nepamatoti kavē Vispārīgās vienošanās 4.4.punktā noteikto Pakalpojuma apmaksas termiņu.

7.8. Ja Pakalpojuma sniedzējs pēc Vispārīgās vienošanās noslēgšanas neveic Pakalpojumu vispār, tad Pasūtītājam ir tiesības prasīt no Pakalpojuma sniedzēja vienreizēju līgumsodu 10% apmērā no Vispārīgās vienošanās kopējās summas, kā arī Pakalpojuma sniedzējs atlīdzina visus tādējādi Pasūtītājam nodarītos zaudējumus.

7.9.Pasūtītājs var vienpusēji atkāpties no Vispārīgās vienošanās, ja visi Pakalpojuma sniedzēji nepilda Vispārīgās vienošanās noteiktās saistības. Pasūtītājs var vienpusēji lauzt Vispārīgo vienošanos ar Pakalpojuma sniedzēju, kurš nepilda Vispārīgās vienošanās noteiktās saistības.

7.10. Ja Pasūtītājs ir aprēķinājis Vispārīgajā vienošanās atrunāto līgumsodu, apmaksājot Pakalpojuma sniedzēja iesniegtos rēķinus, Pasūtītājam ir tiesības bez atsevišķa brīdinājuma sniegšanas Pakalpojuma sniedzējam veikt līgumsoda ieturējumu.

7.11.Pasūtītājs var vienpusēji atkāpties no Vispārīgās vienošanās vai vienpusēji lauzt Vispārīgo vienošanos ar Pakalpojuma sniedzēju, par to rakstveidā 2 (divu) nedēļu laikā paziņojot Pakalpojuma sniedzējam, ja:

7.11.1. 2 (divu) nedēļu laikā no paziņojuma par Vispārīgās vienošanās noteikto saistību nepienācīgu izpildi saņemšanas Pakalpojuma sniedzējs to nav novērsis;

7.11.2. objektīvu iemeslu dēļ nav iespējams turpināt Vispārīgo vienošanos vai turpmāk nav nepieciešamība pēc Pakalpojuma;

7.11.3. Pakalpojuma sniedzējs pirms Vispārīgās vienošanās noslēgšanas vai Vispārīgās vienošanās izpildes laikā sniedzis nepatiesas vai nepilnīgas ziņas vai apliecinājumus;

7.11.4. ir pasludināts Pakalpojuma sniedzēja maksātnespējas process vai likvidācijas process, vai apturēta Pakalpojuma sniedzēja darbība;

7.11.5.Pakalpojuma sniedzēja piemērotā līgumsoda apmērs sasniedzis 10% (desmit procentus) no kopējās Vispārīgās vienošanās summas;

7.11.6. iestājušies Publisko iepirkumu likuma 64.panta pirmajā daļā minētie gadījumi.

7.12. Pakalpojuma sniedzējam ir tiesības vienpusēji lauzt Vispārīgo vienošanos, par to rakstveidā informējot Pasūtītāju 2 (divas) nedēļas iepriekš, ja Pasūtītājs kavē maksājumus par sniegto Pakalpojumu vairāk kā 1 (vienu) mēnesi.

7.13.Puses savstarpēji vienojoties var lauzt Vispārīgo vienošanos, par ko Puses noformē atsevišķu vienošanos, kuru pievieno Vispārīgajai vienošanās kā pielikumu, kas kļūst par Vispārīgās vienošanās neatņemamu sastāvdaļu.

**8**. **Nepārvarama vara**

* 1. Puses ir atbrīvotas no atbildības par savu saistību nepildīšanu, ja šāda neizpilde ir notikusi nepārvaramas varas (*force majeure*) iestāšanās rezultātā. Par nepārvaramas varas apstākļiem uzskatāmi: ugunsgrēki, dabas stihijas, jebkura rakstura karadarbība vai tās draudi, streiki, blokādes, valsts institūciju akti un darbības, kas būtiski izmaina Pušu saimnieciskās darbības nosacījumus, tā ka tālāka darbība kļūst neiespējama, vai nes tikai zaudējumus, kā arī citi no Pusēm neatkarīgi apstākļi.
	2. Puses Vispārīgās vienošanās saistību neizpildīšana ir attaisnojama, ja šī Puse pierāda, ka neizpildīšanas cēlonis ir bijis Vispārīgās vienošanās 8.1.punktā minētais šķērslis, kuru tā nevarēja kontrolēt, un nevarēja saprātīgi sagaidīt, lai šī Puse paredzētu šķēršļa rašanos Vispārīgās vienošanās noslēgšanas brīdī vai izvairītos no šķēršļa, vai pārvarētu tā sekas. Ja šķērslis ir īslaicīgs, saistību neizpildīšana ir attaisnota tikai uz saprātīgu laiku, kas noteikts, ņemot vērā šķēršļa ietekmi uz Vispārīgās vienošanās izpildīšanu.
	3. Puse, kas nokļuvusi nepārvaramas varas apstākļos, nekavējoties rakstveidā informē par to otru Pusi, ziņojumam pievienojot kompetentas iestādes izsniegtu izziņu, kura satur minēto apstākļu apstiprinājumu un raksturojumu, izņemot, ja par nepārvaramas varas iestāšanos lēmumu pieņem Ministru kabinets, normatīvajos aktos noteiktajā kārtībā.
	4. Ja nepārvaramas varas apstākļi turpinās ilgāk kā 3 (trīs) mēnešus, katra Puse ir tiesīga atkāpties no Vispārīgās vienošanās.
1. **Vispārīgās vienošanās grozījumi**
	1. Puses, savstarpēji rakstiski vienojoties, var grozīt Vispārīgās vienošanās noteikumus (saskaņā ar Publisko iepirkumu likuma 61.pantu), veicot šādus satura un apjoma grozījumus:
		1. pēc nepieciešamības, atbilstoši Pasūtītāja klientu vajadzībām un ērtībāmnoteikt jaunu vai grozīt darba (Pakalpojuma) organizācijas kārtību;
		2. saskaņā ar Pasūtītāja rakstveida piekrišanu, ja nepieciešams mainīt Pakalpojuma sniegšanas vietu vai noteikt papildus Pakalpojuma sniegšanas vietas, nemainot kopējo Vispārīgās vienošanās noteikto Pakalpojuma sniegšanas apjomu;
		3. ņemot vērā Pasūtītāja finansiālās iespējas, gan Vispārīgās vienošanās 3.2.punktā noteiktā Vispārīgās vienošanās kopējā summa, gan Vispārīgās vienošanās 3.3.punktā noteiktā maksa par 1 (vienu) personu dienā var tikt palielināta līdz 20% saistībā ar objektīviem apstākļiem, kas tieši ietekmē Pakalpojuma sniegšanas pašizmaksu;
		4. mainīt Pakalpojuma saturu atbilstoši izmaiņām Latvijas Republikas normatīvajos aktos;
		5. konstatējot klientu skaita pieaugumu, var tikt palielināta Vispārīgās vienošanās 3.2.punktā noteiktā Vispārīgās vienošanās kopējā summa līdz 15%, nemainot Vispārīgās vienošanās 3.3.punktā noteikto maksu par 1 (vienu) personu dienā;
		6. pēc nepieciešamības, pagarināt Vispārīgās vienošanās 4.4.punktā noteikto samaksas par iepriekšējā mēnesī sniegto Pakalpojumu termiņu līdz 10 (desmit) darba dienām;
		7. pēc nepieciešamības, grozīt Vispārīgās vienošanās 4.2.punktā norādīto dokumentu iesniegšanas termiņu līdz 10 (desmit) kalendārajām dienām;
		8. pēc nepieciešamības, grozīt Vispārīgās vienošanās pielikumā pievienoto Atskaites formas.
	2. Grozījumus Vispārīgajā vienošanās veic, fiksējot tos rakstiskā vienošanās, kuras paraksta Pušu pilnvaroti pārstāvji. Papildus vienošanās ir uzskatāmas par Vispārīgās vienošanās neatņemamām sastāvdaļām.
2. **Vispārīgās vienošanās izpildē iesaistītā personāla un apakšuzņēmēju nomaiņa**
	1. Apakšuzņēmējus un personālu, uz kuru iespējām Iepirkumā Pakalpojuma sniedzējs balstījies, lai apliecinātu savas kvalifikācijas atbilstību paziņojumā par līgumu un Iepirkuma dokumentos noteiktajām prasībām, pēc Vispārīgās vienošanās noslēgšanas drīkst nomainīt tikai ar Pasūtītāja rakstveida piekrišanu, ievērojot Vispārīgās vienošanās 10.2.punkta nosacījumus.
	2. Pasūtītājs nepiekrīt Vispārīgās vienošanās 10.2.punktā minēto apakšuzņēmēju/personāla nomaiņai, ja pastāv kāds no šādiem nosacījumiem:
		1. Pakalpojuma sniedzēja piedāvātais apakšuzņēmējs neatbilst tām paziņojumā par līgumu un Iepirkuma dokumentos noteiktajām prasībām, kas attiecas uz apakšuzņēmējiem;
		2. tiek nomainīts apakšuzņēmējs, uz kura iespējām Pakalpojuma sniedzējs balstījies, lai apliecinātu savas kvalifikācijas atbilstību paziņojumā par līgumu un Iepirkuma dokumentos noteiktajām prasībām, un piedāvātajam apakšuzņēmējam nav vismaz tāda pati kvalifikācija, uz kādu Pakalpojuma sniedzējs atsaucies, apliecinot savu atbilstību Iepirkumā noteiktajām prasībām;
		3. piedāvātais apakšuzņēmējs atbilst Publisko iepirkumu likuma 42. panta pirmajā daļā minētajiem pretendentu izslēgšanas nosacījumiem. Pārbaudot apakšuzņēmēja atbilstību, Pasūtītājs piemēro arī Publisko iepirkumu likuma 42. panta noteikumus. Publisko iepirkumu likuma 42.panta piektajā daļā minētos termiņus skaita no dienas, kad lūgums par personāla vai apakšuzņēmēja nomaiņu iesniegts Pasūtītājam.
	3. Pasūtītājs pieņem lēmumu atļaut vai atteikt Pakalpojuma sniedzējam apakšuzņēmēju nomaiņu vai jaunu apakšuzņēmēju iesaistīšanu Vispārīgās vienošanās izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Vispārīgās vienošanās noteikumiem.
	4. Pakalpojuma sniedzējam jānodrošina, ka apakšuzņēmējs tam uzticēto Pakalpojuma daļu nenodos tālāk bez Pasūtītāja rakstiskas piekrišanas.
	5. Pakalpojuma izpildes laikā Pasūtītājam ir tiesības pieprasīt nomainīt apakšuzņēmēju gadījumā, ja apakšuzņēmējs Pakalpojuma daļu veic nekvalitatīvi vai neievēro spēkā esošos normatīvos aktus. Pakalpojuma sniedzēja pienākums ir nodrošināt Pasūtītāja prasību izpildi par apakšuzņēmēja nomaiņu.
	6. Pakalpojuma izpildes laikā Pasūtītājam ir tiesības pieprasīt nomainīt atbildīgo speciālistu, gadījumā, ja tas savus pienākumus veic nekvalitatīvi, neievēro Vispārīgās vienošanās noteikumus vai spēkā esošos normatīvos aktus. Pakalpojuma sniedzēja pienākums ir nodrošināt Pasūtītāja prasību izpildi par personāla nomaiņu.
	7. Ja Pakalpojuma sniedzējs neievēro Vispārīgās vienošanās 10.sadaļā noteikto iesaistītā personāla un apakšuzņēmēju nomaiņas kārtību, Pasūtītājs var apturēt Pakalpojuma izpildi līdz Pakalpojuma sniedzējs ir novērsis konstatētos pārkāpumus un Vispārīgās vienošanās 1.5.punktā noteiktais Pakalpojuma izpildes termiņš netiek pagarināts.
	8. Pakalpojuma sniedzējs ir atbildīgs pret Pasūtītāju un trešajām personām par visiem zaudējumiem, kuri radušies Pakalpojuma sniedzēja nodarbināto apakšuzņēmēju saistību izpildes ietvaros.
3. **Nobeiguma noteikumi**
	1. Visas domstarpības un nesaskaņas, kas izriet no Vispārīgās vienošanās, Puses risina savstarpēju pārrunu ceļā. Ja domstarpības un nesaskaņas nav iespējams risināt savstarpējās pārrunās, tās tiek risinātas Latvijas Republikas tiesā Latvijas Republikas normatīvajos aktos noteiktajā kārtībā.
	2. Gadījumos, kas nav atrunāti Vispārīgajā vienošanās, Puses rīkojas saskaņā ar Latvijas Republikas normatīvajiem aktiem.
	3. Puses nav tiesīgas pilnīgi vai daļēji nodot savas tiesības vai pienākumus, kas saistītas ar Vispārīgo vienošanos, trešajām personām. Pušu reorganizācijas gadījumā Vispārīgās vienošanās saistības pāriet to tiesību un saistību pārņēmējiem.
	4. Puses apņemas saglabāt informāciju, kas tiem kļuvusi zināma par otru Pusi slepenībā un neatklāt trešajām personām gan Vispārīgās vienošanās darbības laikā, gan arī pēc Vispārīgās vienošanās izbeigšanās, izņemot normatīvajos aktos paredzētajos gadījumos.
	5. Vispārīgās vienošanās izpildes uzraudzību un Pakalpojuma sniedzēja Atskaites, Pakalpojuma pieņemšanu un rakstisku saskaņošanu Pasūtītāja interesēs veic Sociālā dienesta vadītāja Kristīne Freiberga, tālrunis 67800966, mob.tel. 266459154, e-pasts: kristine.freiberga@sigulda.lv
	6. Vispārīgās vienošanās izpildes uzraudzību Pakalpojuma sniedzēja interesēs veic **\_\_\_\_\_\_\_\_\_\_\_\_\_\_\_\_**.
	7. Mainoties personām, kuras veic Vispārīgās vienošanās uzraudzību, pušu rekvizītiem, bankas kontiem vai citai būtiskai informācijai, kas var ietekmēt Vispārīgās vienošanās izpildi, Puses par to rakstveidā viena otru informē 3 (trīs) darbdienu laikā.
	8. Vispārīgā vienošanās ar pielikumiem, kuri ir Vispārīgās vienošanās neatņemamas sastāvdaļas, sastādīts un parakstīts latviešu valodā \_\_\_\_ (\_\_\_\_\_\_\_\_) eksemplāros pa vienam eksemplāram katrai Pusei. Katrs Vispārīgās vienošanās eksemplārs satur \_\_\_\_\_\_ (\_\_\_) lapas.

**12. Pušu juridiskās adreses, rekvizīti un paraksti**

|  |  |
| --- | --- |
| **Pasūtītājs:**Siguldas novada pašvaldībaPils iela 16, Sigulda, LV-2150Reģ.Nr.90000048152Konts: Kods:  | **Pakalpojuma sniedzējs**:Reģ.Nr. Konts: Kods: |
|  | \_\_\_\_\_\_\_\_\_\_\_\_\_\_\_/\_\_\_\_/ |
|  |  |

**LĪGUMS**

Siguldā

*(Projekts)*

20\_\_\_. gada \_\_\_\_\_\_\_\_\_\_\_\_ Nr.\_\_

Biedrības \_\_\_\_\_\_\_\_\_\_\_\_\_\_\_\_\_\_\_\_\_\_\_, juridiskā adrese \_\_\_\_\_\_\_\_\_\_\_\_\_\_\_\_\_\_\_\_\_\_\_ , – Pakalpojumu sniedzējs, tā \_\_\_\_\_\_\_\_\_\_\_\_\_\_\_\_\_\_personā, no vienas puses, un

\_\_\_\_\_\_\_\_\_\_\_\_\_\_\_\_\_\_ *(vārds, uzvārds),* personas kods: \_\_\_\_\_\_\_\_\_\_\_\_\_\_\_,turpmāk tekstā Klients, katrs atsevišķi līguma tekstā saukts – Līdzējs, bet abi kopā – Līdzēji, no otras puses noslēdz šādu līgumu:

1. **Līguma priekšmets**

1.1.Pakalpojuma sniedzējs nodrošina specializēto darbnīcu pakalpojumu Klientam \_\_\_\_\_\_\_\_\_\_\_\_\_\_\_ Siguldā, Siguldas novadā;

1.2. Līgums nosaka Klientam Specializēto darbnīcu pakalpojuma veidu un apjomu, kas nodrošina apmācību darbspējīgām pilngadīgām personām ar garīga rakstura traucējumiem.

**2. Līdzēju pienākumi un tiesības**

2.1.**Pakalpojuma sniedzēja pienākumi**

2.1.2. Nodrošināt klientu ar specializēto darbnīcu pakalpojumu, sniedzot apmācību profesionālo prasmju attīstīšanai, veicinot amata iemaņu apguvi;

2.1.3. Apmācīt personu noteiktām amata iemaņām un iegūtās zināšanas pielietot praksē;

2.1.4. Sekmēt personas fiziskās, intelektuālās un psiholoģiskās attīstības spējas;

2.1.5. Meklēt specializētajām darbnīcām pasūtījumus un iespēju robežās nodrošināt personas ar aroda prasmju apguves pilnveidošanu;

2.1.6. Veicināt personu savstarpējās saskarsmes iemaņu attīstību un attīstīt spējas strādāt grupā (komandā);

2.1.7.Veicināt personas praktisko dzīves prasmju un iemaņu attīstību un tālāku personas integrāciju sabiedrībā, motivējot un atbalstot personu atrast patstāvīgu darba vietu darba tirgū;

2.1.8.Sadarboties ar valsts un pašvaldības institūcijām un nevalstiskajām organizācijām, kā arī veikt citus Specializēto darbnīcu darbības mērķim atbilstošus uzdevumus;

2.1.9. Nodrošināt Klientu ar iespēju saņemt pirmo palīdzību un neatliekamo medicīnisko palīdzību Specializēto darbnīcu darba laikā.

2.2**. Klienta tiesības un pienākumi**:

2.2.1.Līdzdarboties individuālajā sociālās rehabilitācijas plāna izstrādē un izpildē;

2.2.2.Ievērot specializēto darbnīcu Iekšējās kārtības noteikumus;

 2.2.3.Kopā ar amata apmācības skolotāju un sociālo darbinieku izvēlēties sev piemērotāko nodarbošanās veidu;

2.2.4.Izmantot specializēto darbnīcu koplietošanas telpas;

2.2.5.Saņemt ēdināšanas pakalpojumus darbnīcas darba laikā /pusdienas/;

2.2.6.Neskaidru jautājumu gadījumā vērsties pie amatu apmācības skolotāja un sociālā darbinieka.

**3.Pakalpojumu sniegšanas pārtraukšana**

3.1.Pakalpojumu sniegšana Klientam darbnīcā tiek pārtraukta, ja stājas spēkā kāds no uzskaitītajiem nosacījumiem:

 3.1.1..Klients apdraud citu personu veselību, dzīvību vai sistemātiski pārkāpj darbnīcas Iekšējās kārtības noteikumus;

3.1.2.Klients nepilda Pakalpojuma līguma nosacījumus;

3.1.3.Klientam rehabilitācijas rezultātā vairs nav nepieciešami darbnīcas pakalpojumi un tos var nomainīt ar citiem pakalpojumiem dzīves vietā;

3.1.4.Klients lūdz pārtraukt pakalpojuma sniegšanu.

**4. Līdzēju atbildība**

4.1. Līdzēji ir atbildīgi par Līguma noteikumu izpildi.

**5. Līguma darbības termiņš**

5.1. Šis līgums stājas spēkā ar \_\_\_\_\_\_\_\_\_\_\_\_\_\_\_\_\_ līdz \_\_\_\_\_\_\_\_\_\_\_\_\_\_\_\_.

**6. Līguma grozīšana un laušana**

6.1. Līgumu var grozīt, papildināt vai mainīt līguma nosacījumus pēc kāda Līdzēja iniciatīvas, rakstiski brīdinot otru pusi vismaz 10 dienas iepriekš un noformējot rakstisku vienošanos, kas ir šī Līguma neatņemama sastāvdaļa.

**7. Strīdu izskatīšanas kārtība**

7.1. Līdzēju domstarpības, kas saistītas ar līgumsaistību izpildi, tiek risinātas sarunu ceļā.

7.2. Ja sarunās netiek panākta vienošanās, tad strīds risināms Latvijas Republikas normatīvajos aktos noteiktajā kārtībā.

**8. Citi noteikumi**

8.1. Visas izmaiņas un papildinājumi, kas saistīti ar šo Līgumu vai tā pielikumiem, ir spēkā no tā brīža, kad tos ir parakstījuši abi Līdzēji;

8.2. Šis Līgums sastādīts divos identiskos eksemplāros uz 2 (divām) lapaspusēm. Viens līguma eksemplārs glabājas pie Pakalpojuma sniedzēja - Klienta personas lietā, otrs - pie Klienta;

8.3. Gadījumos, kas nav paredzēti šajā Līgumā, Līdzēji rīkojas saskaņā ar Latvijas Republikā spēkā esošajiem normatīvajiem aktiem.

**Pušu rekvizīti un paraksti**

KLIENTS PAKALPOJUMA SNIEDZĒJS

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (Vārds, uzvārds) (Vārds, uzvārds)